Diari Oficial de la Generalitat Valenciana


Sumari del DOGV 3671, del 21-01-2000 (2000/25)

Notificació al senyor Francisco de León y Laviña de la Resolució de 25 d'octubre de 1999, del conseller d'Obres Públiques, Urbanisme i Transports, que aprova definitivament la modificació número 1 del pla especial director d'usos i infraestructures Àrea del Parc Temàtic de Benidorm-Finestrat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/25


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Francisco de León y Laviña de la Resolució de 25 d'octubre de 1999, del conseller d'Obres Públiques, Urbanisme i Transports, que aprova definitivament la modificació número 1 del pla especial director d'usos i infraestructures Àrea del Parc Temàtic de Benidorm-Finestrat. [2000/F25]
  
«Vist el projecte de modificació número 1 del pla especial director d'usos i infraestructures Àrea del Parc Temàtic de Benidorm-Finestrat (Alacant), i tenint en compte els següents,
  
Antecedents de fet
  
Primer
  
El projecte es sotmeté a informació pública per la Resolució del conseller d'Obres Públiques, Urbanisme i Transports de 28 de juny de 1999. Aquesta resolució es publicà en el diari La Verdad el dia 3 de juliol de 1999 i en el Diari Oficial de la Generalitat Valenciana número 3.534, de 8 de juliol de 1999. Durant el període d'informació pública s'ha presentat un escrit d'al·legacions.
  
Simultàniament, es sol·licitaren els dictàmens i informes dels municipis afectats per l'actuació i dels departaments i organismes competents de les administracions exigits per la legislació reguladora de les respectives competències.
  
Segon
  
El projecte consta de la memòria informativa i justificativa; l'annex I, que agrupa tot allò referent al sòl no urbanitzable i inclou les fitxes de les normes urbanístiques i les taules de classificació i ús vigents i modificades; l'annex II, en què es recull aquesta documentació pel que fa al sòl urbanitzable, i l'annex III, constituït pels plans d'informació i d'ordenació.
  
Tercer
  
Consten en l'expedient els dictàmens favorables emesos per l'Ajuntament de Benidorm de data 13 de setembre de 1999 i per l'Ajuntament de Finestrat d'1 d'octubre de 1999. Així com dels informes de l'Oficina del Pla de Carreteres d'aquesta conselleria, de 30 de setembre de 1999, i de la Direcció General de Planificació i Gestió del Medi de la Conselleria de Medi Ambient, de 7 d'octubre de 1999.
  
Quart
  
El Servei de Suport Tècnic de la Direcció General d'Urbanisme i Ordenació Territorial, amb data 11 d'octubre de 1999, informà de la conveniència d'incorporar en el projecte els suggeriments següents:
  
1. Incloure els plans modificats de l'homologació del sòl urbanitzable, que se citen en la pàgina 11, punt 5, d'aquesta modificació i que per error no s'inclogueren.
  
2. La connexió de la N-332 i l'enllaç sud de Benidorm, es torna a la solució plantejada en el Pla especial director d'usos i infraestructures, i s'abandona la solució de rotonda única plantejada en aquesta modificació, conforme amb l'informe emés per l'Oficina del Pla de Carreteres de la Conselleria d'Obres Públiques, Urbanisme i Transports.
  
3. Modificar el camí de servei d'accés a la zona d'estació de tractament d'aigua, i evitar el traçat paral·lel a l'accés de l'autopista, la solució plantejada minimitza les zones que s'han d'esplanar i asfaltar.
  
4. Grafiar en la posició correcta el canal sota de l'Algar i reparar l'error detectat.
  
Cinqué
  
L'escrit d'al·legacions particulars presentat ha sigut contestat per mitjà d'un informe tècnic del Servei de Coordinació Territorial emés el dia 21 d'octubre de 1999, en el qual en síntesi es proposa la desestimació d'aquestes, en no haver-se acreditat l'adquisició del dret a l'ús i aprofitament de les aigües pretés i resultar les discrepàncies sobre el canvi de les vies pecuàries pures manifestacions subjectives del mateix al·legant, mancades de tot fonament jurídic.
  
Sisé
  
El director general d'Urbanisme i Ordenació Territorial, per la Resolució de 22 d'octubre de 1999, acordà: ?1. Desestimar les al·legacions presentades conformement amb l'informe tècnic emés sobre això. 2. Incorporar al projecte els suggeriments realitzats pel Servei de Suport Tècnic d'aquesta direcció general. 3. Aprovar provisionalment el projecte de modificació número 1 del pla especial director d'usos i infraestructures Àrea del Parc Temàtic de Benidorm-Finestrat. 4. Elevar l'expedient al conseller d'Obres Públiques, Urbanisme i Transports, a l'efecte de la seua aprovació definitiva?.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a les modificacions de plans especials d'aquesta índole, que estan constituïdes pels articles 55 de la Llei 6/1994, de 15 de novembre, Reguladora de l'Activitat Urbanística (LRAU) i el concordant article 175 del Reglament de Planejament de la Comunitat Valenciana, aprovat pel Decret 201/1998 del Govern Valencià, en relació amb l'article 10 de les pròpies normes urbanístiques del pla especial director d'usos i infraestructures Àrea del Parc Temàtic de Benidorm-Finestrat.
  
En efecte, d'acord amb el que disposen els precitats articles, la modificació dels plans urbanístics se subjectarà a aquestes normes que s'estableixen per a la seua formació. Aquestes estan constituïdes pels articles 37 a 43 de la LRAU i l'article 168 de l'esmentat Reglament de Planejament. D'acord amb aquesta regulació, correspon a aquesta Conselleria d'Obres Públiques, Urbanisme i Transports, com a promotora del projecte, la convocatòria d'informació pública d'aquesta modificació, i s'inseriran els anuncis corresponents en el Diari Oficial de la Generalitat Valenciana i en un periòdic d'àmplia difusió a les localitats afectades pel canvi d'ordenació. Durant l'exposició pública el projecte diligenciat haurà d'estar depositat, per a consulta pública, als ajuntaments de Benidorm i Finestrat i, si és procedent, en un local d'aquesta conselleria situat a la capital de província. Així mateix, simultàniament, s'han de procurar els preceptius informes de les administracions sectorials que pogueren veure's afectades en les seues competències per la modificació proposada i els dictàmens dels ajuntaments afectats.
  
D'una altra banda, el director general d'Urbanisme i Ordenació Territorial posseeix la competència per a l'elaboració i aprovació provisional de la modificació d'aquest instrument de planejament urbanístic, segons el que disposen els articles 38.3 de la LRAU i 13.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià, i això sense perjudici que l'aprovació definitiva correspon al conseller d'Obres Públiques, Urbanisme i Transports, en virtut del que estableixen els articles 39.1 de la LRAU i 6.D del Reglament dels Òrgans Urbanístics de la Generalitat Valenciana.
  
Tots aquests requisits i prescripcions s'han complit en aquest cas.
  
Segon
  
Quant al fons de l'assumpte, constitueix l'objecte d'aquest expedient la incorporació de noves solucions que milloraran la funcionalitat de la xarxa primària de dotacions públiques, així com adequar les determinacions de l'ordenació estructural al reconeixement de la realitat.
  
Les modificacions es concreten en els punts següents:
  
1r. Canvi en el traçat del viari estructurant.
  
2n. Canvi en la ubicació del Centre de Transferències de Residus Urbans, de la Subestació Transformadora 132/20 Kv i de l'obturador número 4.
  
3r. Canvi de traçat de las vies pecuàries.
  
4t. Ampliació de la zona d'ús dotacional polivalent d'oci i natura.
  
5é. Canvis que afecten els sectors del sòl urbanitzable.
  
Aquestes modificacions no alteren la classificació del sòl establida en el pla, ni introdueixen variacions en l'ordenació urbanística que afecten el compliment dels estàndards urbanístics. I les seues determinacions resulten ajustades a la legislació urbanística aplicable i adequades per a les finalitats preteses. A més d'estar plenament justificades en criteris de racionalitat i proporcionalitat per a l'interés públic. Fet que representa un exercici de la potestat de planejament conforme amb les finalitats de l'article 2.2 de la LRAU.
  
Tercer
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 39.1 de la LRAU, en relació amb l'article 6.d) del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i altres de pertinent i concordant aplicació, resolc:
  
Aprovar definitivament la modificació número 1 del pla especial director d'usos i infraestructures Àrea del Parc Temàtic de Benidorm-Finestrat.
  
Aquesta resolució amb transcripció de les normes urbanístiques es publicarà en el Butlletí Oficial de la Província d'Alacant, sense perjudici de publicar addicionalment una ressenya en el Diari Oficial de la Generalitat Valenciana, segons disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú».